
Az Olaszországban élő magyarok identitástudatának változása

Kulcsszavak: identitás; emigráció; magyarságtudat; Olaszország; interkulturális kommunikáció
Kutatásom célja az Olaszországban élő magyarok magyarságtudatához való hozzáállásának feltérképezése volt, különös figyelmet fordítva az identitásbeli változásokra, a változások időtartamára és okaira. Az általam készített kérdőívet különböző Facebook csoportokban tettem közzé, melyet közel 100-an töltötték ki. Eredményeim azt mutatták, hogy a válaszadók többsége (42,5%) gyengülésről számolt be a magyarságához való hozzáállása kapcsán, míg csupán 27,6%-uk érezte identitásuk erősödését. A kutatás során nehézséget jelentett a megfelelő szakirodalom felkutatása, mivel az Olaszországban élő magyarokkal eddig nem foglalkoztak részletesen. Az interkulturális kommunikáció tanulmányozása fontos a jövőbeli nyelvtanári munkámhoz, mivel segíthet a diákok külföldi mobilitásának ösztönzésében. A kérdőívben kapott pozitív visszajelzések megerősítették, hogy a téma iránt van érdeklődés, amely utat nyit a további kutatások felé.



